
66 DR.31.5.2004 

 

Malaysia, khasnya di Kuala Lumpur sendiri. Apakah tindakan yang telah dan akan 
diambil untuk memastikan semua pelancong ini terselamat daripada peragut, pencuri, 
perompak dan sebagainya. Juga masalah mengenai bilangan pelancong yang 
bertambah mungkin kepada 14 juta orang, memang satu matlamat yang baik. Saya 
berharap bilangan pelancong akan meningkat supaya kita dapat foreign exchange yang 
banyak. Ini yang kedua sekarang di Malaysia. Dan bolehkah Yang Berhormat 
terangkan… 

Tuan Yang di-Pertua: Cukuplah Yang Berhormat, cukuplah. 

Dr. Tan Seng Giaw: Cukup dah, banyak lagi …. 

Datuk Dr. Leo Michael Toyad: Terima kasih Tuan Yang di-Pertua, Yang 
Berhormat bagi Kepong juga membuat ucapan dan saya menyediakan jawapan yang 
panjang. Sebenarnya Yang Berhormat, tadi Kementerian Keselamatan Dalam Negeri 
telah memberikan ulasan mengenai usaha-usaha kerajaan dan agensi-agensi yang 
terlibat dalam menjaga keselamatan dalam negara kita khususnya untuk rakyat kita 
sendiri dan juga pelancong-pelancong dan juga orang datang ke negara kita. Kita telah 
pun memberi gambaran kepada negara luar bahawa usaha-usaha kita lebih lagi dalam 
mengawal keselamatan dalam negara kita adalah satu sistem yang telah dibuktikan 
selama ini khususnya dalam masa-masa kecemasan global pada dua tiga tahun yang 
lalu. Kita juga berusaha menerusi saluran media di luar negara dengan sentiasa 
memperbetulkan maklumat yang kurang tepat yang disiarkan di luar negara. Inilah 
usaha kita supaya ia tidak memberi kesan negatif kepada industri pelancongan di 
negara kita. 

Tuan Yang di-Pertua, mengenai perancangan masa depan untuk 
membangunkan Pulau Gaya sebagai sebuah destinasi, pihak Lembaga Pelancongan 
Sabah telah bercadang untuk memperkenalkan lebih banyak aktiviti pelancongan 
seperti Borneo Sea Working iaitu lokasi penyelaman baru dan sebagainya. 

Menyentuh cadangan untuk dibina sebuah bangunan sebagai mercu tanda 
bersebelahan tempat melihat anak bulan di Tanjong Dumpil, Putatan pula, pihak 
Lembaga Pelancongan Sabah berpendapat pada masa ini kawasan tersebut tidak 
begitu sesuai dikunjungi pelancong kerana masih perlu diusahakan, dijaga dengan baik 
dan dibaikpulih sebelum kita menjadikan ia sebagai satu tarikan pelancong. 

Tuan Yang di-Pertua, Yang Berhormat bagi Bera.… 

Tuan Ismail Sabri bin Yaakob:  Bera! 

Datuk Dr. Leo Michael Toyad:  Bera, Bera pada 26…. Kerusi baru ini ya…..  
[Ketawa]  Bera, ….pada 26 Mei 2004 telah meminta Tourism Malaysia supaya tidak 
menumpukan promosi ke atas kawasan-kawasan yang maju sahaja tetapi perlu juga 
mempromosikan kawasan luar bandar seperti Tasik Bera atau wetland.  Beliau juga 
menyarankan agar Tourism Malaysia tidak mempromosikan produk-produk 
pelancongan yang ada saingan dengan produk pelancongan negara luar seperti di 
Thailand, destinasi membeli-belah di Hong Kong dan Korea.  Jadi, beliau turut meminta 
supaya promosi dibuat atas produk yang tiada saingan dengan negara luar seperti 
wetland tourism. 

Dalam usaha kita mempromosikan produk-produk pelancongan kita, 
Kementerian Pelancongan akan mengambil kira semua aspek permintaan dan 
keperluan pasaran terhadap sesuatu produk pelancongan.  Kita memasarkan produk ini 
mengikut tempat dan juga profil-profil pihak para pelancong yang ingin kita tarik dan 
produk-produk yang dipromosikan akan dipilih mengikut situasi permintaan dan juga 
penawaran oleh pelancong-pelancong asing dan tempatan. 

Kementerian Pelancongan juga akan mengambil kira faktor-faktor seperti 
kemudahsampaian atau accessibility, kemuatan produk pelancong bagi menampung 
bilangan kehadiran pelancong atau carrying capacity dan juga tempat-tempat 
penginapan bagi memenuhi kehendak pelancong.  Carrying capacity satu-satu produk 
itu adalah diambil kira kerana kita tidak mahu berlakunya kerosakan kepada sesuatu 
produk pelancongan yang mempunyai daya tarikan alam semula jadi sekiranya dilawati 
dengan kerap oleh para pelancong.  Ini dikhuatiri akan menjejaskan ekosistem produk 
pelancongan tersebut.  



Malaysia, khasnya di Kuala Lumpur sendiri. Apakah tindakan yang telah dan akan diambil untuk memastikan semua pelancong ini terselamat daripada peragut, pencuri, perompak dan sebagainya. Juga masalah mengenai bilangan pelancong yang bertambah mungkin kepada 14 juta orang, memang satu matlamat yang baik. Saya berharap bilangan pelancong akan meningkat supaya kita dapat foreign exchange yang banyak. Ini yang kedua sekarang di Malaysia. Dan bolehkah Yang Berhormat terangkan... Tuan Yang di-Pertua: Cukuplah Yang Berhormat, cukuplah. Dr. Tan Seng Giaw: Cukup dah, banyak lagi .... Datuk Dr. Leo Michael Toyad: Terima kasih Tuan Yang di-Pertua, Yang Berhormat bagi Kepong juga membuat ucapan dan saya menyediakan jawapan yang panjang. Sebenarnya Yang Berhormat, tadi Kementerian Keselamatan Dalam Negeri telah memberikan ulasan mengenai usaha-usaha kerajaan dan agensi-agensi yang terlibat dalam menjaga keselamatan dalam negara kita khususnya untuk rakyat kita sendiri dan juga pelancong-pelancong dan juga orang datang ke negara kita. Kita telah pun memberi gambaran kepada negara luar bahawa usaha-usaha kita lebih lagi dalam mengawal keselamatan dalam negara kita adalah satu sistem yang telah dibuktikan selama ini khususnya dalam masa-masa kecemasan global pada dua tiga tahun yang lalu. Kita juga berusaha menerusi saluran media di luar negara dengan sentiasa memperbetulkan maklumat yang kurang tepat yang disiarkan di luar negara. Inilah usaha kita supaya ia tidak memberi kesan negatif kepada industri pelancongan di negara kita. Tuan Yang di-Pertua, mengenai perancangan masa depan untuk membangunkan Pulau Gaya sebagai sebuah destinasi, pihak Lembaga Pelancongan Sabah telah bercadang untuk memperkenalkan lebih banyak aktiviti pelancongan seperti Borneo Sea Working iaitu lokasi penyelaman baru dan sebagainya. Menyentuh cadangan untuk dibina sebuah bangunan sebagai mercu tanda bersebelahan tempat melihat anak bulan di Tanjong Dumpil, Putatan pula, pihak Lembaga Pelancongan Sabah berpendapat pada masa ini kawasan tersebut tidak begitu sesuai dikunjungi pelancong kerana masih perlu diusahakan, dijaga dengan baik dan dibaikpulih sebelum kita menjadikan ia sebagai satu tarikan pelancong. Tuan Yang di-Pertua, Yang Berhormat bagi Bera.... Tuan Ismail Sabri bin Yaakob: Bera!. Datuk Dr. Leo Michael Toyad: Bera, Bera pada 26.... Kerusi baru ini ya..... [Ketawa] Bera, ....pada 26 Mei 2004 telah meminta Tourism Malaysia supaya tidak menumpukan promosi ke atas kawasan-kawasan yang maju sahaja tetapi perlu juga mempromosikan kawasan luar bandar seperti Tasik Bera atau wetland. Beliau juga menyarankan agar Tourism Malaysia tidak mempromosikan produk-produk pelancongan yang ada saingan dengan produk pelancongan negara luar seperti di Thailand, destinasi membeli-belah di Hong Kong dan Korea. Jadi, beliau turut meminta supaya promosi dibuat atas produk yang tiada saingan dengan negara luar seperti wetland tourism. Dalam usaha kita mempromosikan produk-produk pelancongan kita, Kementerian Pelancongan akan mengambil kira semua aspek permintaan dan keperluan pasaran terhadap sesuatu produk pelancongan. Kita memasarkan produk ini mengikut tempat dan juga profil-profil pihak para pelancong yang ingin kita tarik dan produk-produk yang dipromosikan akan dipilih mengikut situasi permintaan dan juga penawaran oleh pelancong-pelancong asing dan tempatan. Kementerian Pelancongan juga akan mengambil kira faktor-faktor seperti kemudahsampaian atau accessibility, kemuatan produk pelancong bagi menampung bilangan kehadiran pelancong atau carrying capacity dan juga tempat-tempat penginapan bagi memenuhi kehendak pelancong. Carrying capacity satu-satu produk itu adalah diambil kira kerana kita tidak mahu berlakunya kerosakan kepada sesuatu produk pelancongan yang mempunyai daya tarikan alam semula jadi sekiranya dilawati dengan kerap oleh para pelancong. Ini dikhuatiri akan menjejaskan ekosistem produk pelancongan tersebut.